text: нарбота (т. ж. б. 1798/99) қоқан билеушісі. нарбота әбдірахманұлы ферғана ойпатында су каналдарын салдырып, егістік жердің көлемін арттырды. қалаларды көркейтті, сауда-саттық пен кәсіпкерлікті дамытты. орталық азия мен ресей арасында сауда орнауына түрткі болды. 36 жыл билік құрды. нарбота мұрагерлері әлім мен омардың тұсында қоқандықтар оңтүстік қазақстанға билік жүргізді.